ΓΡΑΠΤΗ ΕΡΩΤΗΣΗ E-1450/01

υποβολή: Alexandros Alavanos (GUE/NGL) προς την Επιτροπή

(17 Μαΐου 2001)

Θέμα: Σύμβαση του Ελληνικού Δημοσίου με την εταιρεία που διαχειρίζεται το αεροδρόμιο της Αθήνας

Στην Σύμβαση Ανάπτυξης Αεροδρομίου μεταξύ του Ελληνικού Δημοσίου και των κατασκευαστριών εταιρειών του Αεροδρομίου της Αθήνας αναφέρεται σαν όρος ότι προ της εικοστής επετείου από την ημερομηνία έναρξης ουδέν νέο ήπάρχον αεροδρόμιο θα αναπτυχθεί ή βελτιωθεί ή αναβαθμισθεί σε αεροδρόμιο Γραμμών Εσωτερικού με τη συνδρομή του Ελληνικού Δημοσίου, εντός ακτίνας 100 χιλιομέτρων από την Πλατεία Συντάγματος της Αθήνας, εκτός εάν τα τέλη και δικαιώματα που επιβάλλονται στο εν λόγω αεροδρόμιο Γραμμών Εσωτερικού που είναι αντίστοιχα των τελών Αεροδρομίου δεν είναι κατώτερα από τα αντίστοιχα των τελών και δικαιωμάτων που εκάστοτε επιβάλλονται στο Αεροδρόμιο και η κίνηση Γραμμών Εσωτερικού στο εν λόγω αεροδρόμιο Εσωτερικού περιλαμβάνει μόνο αεροσκάφη με μέγιστο μικτό βάρος απογειώσεως 45 τόνων ή λιγότερο.

1. Μπορεί η Επιτροπή να επιβεβαιώσει την ύπαρξη ενός τέτοιου όρου·

2. Τυχόν έγκριση από το Συμβούλιο της τροποποιημένης πρότασης οδηγίας του Συμβουλίου για τα τέλη αεροδρομίου(1), δεν θα καταστήσει καταχρηστική την ανωτέρω συμβατικήποχρέωση, εφ' όσον επιβάλλει τιμολόγηση τελών ανεξάρτητα από τα πραγματικά κόστη των περιφερειακών αεροδρομίων που απέχουν από την Αθήνα 100 χιλιόμετρα· Το άρθρο 4. παρ. 2 της τροποποιημένης πρότασης οδηγίας για τα τέλη αεροδρομίου δεν καθίσταται ανενεργό· Οι περιορισμοί στο μέγιστο μικτό βάρος των εξυπηρετούμενων αεροσκαφών στους 45 τόνους θεωρούνται συμβατοί με την τροποποιημένη πρόταση·

(1) COM(98) 509.

Απάντηση της κας de Palacio εξ ονόματος της Επιτροπής

(7 Αυγούστου 2001)

Η Επιτροπή επιβεβαιώνει ότι ο όρος που αναφέρεται στη γραπτή ερώτηση, πουπέβαλε το Αξιότιμο Μέλος, περιλαμβάνεται στο άρθρο 3 περί Παραχώρησης δικαιωμάτων και αποκλειστικότητας (παράγραφος 3.2.2., που αναφέρεται στις γραμμές εσωτερικού) της Σύμβασης Ανάπτυξης Αεροδρομίου (SAA), η οποίαπεγράφη μεταξύ της ελληνικής κυβέρνησης και της εταιρείας που διαχειρίζεται το νέο διεθνές αεροδρόμιο της Αθήνας.

Όσον αφορά τα τέλη αεροδρομίου, σύμφωνα με τις γενικές αρχές της κοινοτικής νομοθεσίας, θα πρέπει να επιβάλλονται κατά τρόπο διαφανή, ουδέτερο και χωρίς διακρίσεις. Από την άλλη πλευρά, δενπάρχουν κοινοτικοί κανόνες που να ρυθμίζουν το επίπεδο των τελών αεροδρομίου. Οι οδηγίες της ΔΟΠΑ (ICAO) (Διεθνούς Οργάνωσης Πολιτικής Αεροπορίας) συνιστούν ότι τα τέλη αεροδρομίου θα έπρεπε να συνδέονται προς το κόστος, και η Επιτροπήποστηρίζει πλήρως την αρχή αυτή από το 1998, όταν δημοσίευσε τη Λευκή της Βίβλο για σταδιακή θέσπιση κοινού πλαισίου για τη χρέωση του κόστους τηςποδομής των μεταφορών στην ΕΕ(1). Η προταθείσα οδηγία για τα τέλη αεροδρομίου(2), που εκκρεμεί προς το παρόν στο Συμβούλιο, αντικατοπτρίζει τις αρχές αυτές.

Στην περίπτωση που εγκρίνεται η προτεινόμενη τροποποιημένη οδηγία του Συμβουλίου για τα τέλη αεροδρομίου (98/C/319/04), θαποχρέωνε τις αρμόδιες αρχές να εξασφαλίσουν ότι το επίπεδο των συλλεγομένων τελών αεροδρομίου καθορίζεται σε λογική σχέση προς το συνολικό κόστος τωνπηρεσιών και διευκολύνσεων, τις οποίες τα εν λόγω τέλη καλούνται να καλύψουν. Αυτό το σχέδιο οδηγίας δεν εμπεριέχει ειδικές ρυθμίσεις αναφορικά με τη δυνατότητα αεροδρομίων να περιορίζουν τις λειτουργικές δραστηριότητες αεροσκαφών πέραν ορισμένου βάρους.

Η Επιτροπή θα προβεί σε αξιολόγηση του συμβιβάσιμου του περί αποκλειστικότητας όρου προς το σχέδιο οδηγίας, μόλις αυτό το τελευταίο εγκριθεί.

(1) COM(98) 466 τελικό.

(2) ΕΕ C 319 της 16.11.1998.